ཆོས་རྣམས་ཀུན་གྱི་གནས་ལུགས་གདོད་མའི་གཤིས། །ལྷན་སྐྱེས་སྒྱུ་འཕྲུལ་དྲ་
བའི་རོལ་པ་ལས། །གང་འདུལ་ཐབས་ཀྱིས་དབང་པོ་གཞུ་བཞིན་དུ། །རྣམ་འཕྲུལ་སྤྲུལ་
པའི་ཟློས་གར་གང་དེའི་དྲུང༌། །རིས་མེད་མཁས་དང་གྲུབ་པའི་རིང་ལུགས་ཀྱི། །མཇུག་
- 222 -

ཆབ་ཤོག་སྙན་ངག་གི་སྐོར།
ངོགས་ཉེར་བསྟེན་སྙོམ་ལས་འདམ་དུ་ནི་ །བྱིང་གྱུར་ཐེ་ཚོམ་ལམ་དུ་བློ་ཡི་འགྲོས། །
འཁྱོར་བ་སྟེར་བྱེད་གང་དེས་མཆིད་འདི་ཞུ། །མཁར་(༢༥བ)ཉལ་གཞོན་ནུའི་ལང་ཚོ་
ལ་འཁུ་བ། །མཛེས་སྐུ་བདུད་རྩིའི་རྩ་ལག་རབ་རྒྱས་ཤིང་། །འགྲོ་བའི་དབུགས་འབྱིན་
གསུང་དབྱངས་གཎྜཱིའི་སྒྲས། །མེས་པོ་སྨྲ་བཅད་བསམ་གཏན་གནས་ལ་བཀོད། །ཏིང་
འཛིན་སྒོ་བརྒྱ་འབྱེད་པའི་ཐུགས་དང་བ། །ཇི་སྙེད་ཤེས་བྱའི་གནས་ལ་སྤྱོད་བཞིན་དུ། །
དོན་བཟང་ལང་ཚོ་གསར་པའི་འཇོ་སྒེག་མཁན། །ཉམས་བརྒྱའི་མིག་ཟུར་གཡོ་བའི་
རི་དྭགས་མིག །འཇམ་མཉེན་དཔག་བསམ་གོས་ཀྱི་ལྷབ་ལྷུབ་ཅན། །ཕོ་ཉའི་སུམ་རྩེན་
ལམ་ལས་གནས་འདིར་འོངས། །གསར་པའི་བདུད་རྩིས་མ་བྲན་ཅིང་། །ཙན་དན་དག་
གིས་མ་བྱུགས་ཀྱང་། །འཇིག་རྟེན་ཀུན་གྱི་བདེ་བ་ལ། །དེ་རིང་གུས་པར་དམན་པར་
གྱུར། །ཟླ་འོད་གཞོན་ནུའི་ཕྲིན་ལས་ཀྱི། །རྩེ་དགས་གནས་པའི་ནོར་ལྡན་མར། །འཇིགས་
སྐྱོབ་ཙམ་གྱི་དགོན་པ་ཡང༌། །བསྟན་ལ་སྲིད་ཞུར་བགྱིས་སྙམ་སེམས། །མཁའ་ལྟར་
ཡངས་པའི་ཐུགས་ཀྱི་ཀློང་། །བརྩེ་བའི་འོད་ཆགས་སར་པ་ཡི། །ཉི་མ་གཞན་བཞིན་
བཀའ་སྩལ་གྱི། །འཆར་བ་ཕྱོགས་འདིར་མི་འབྲལ་ཤོག །འཕྲོག་བྱེད་བླ་གོས་གྱིས་
མཚོན་པའི། །ཚོན་བརྒྱའི་མདངས་ཀྱིས་འཁྱུད་པ་ཅན། །སྤྱན་རས་ཨུཏྤལ་ཟུར་གྱིས་
ནི། །འཚོ་བའི་སྐལ་བཟང་ཉིད་དུ་སྨོན། །ཞེས་ཁྲུམས་ཀྱི་ཟླ་བའི་ཕྱོགས་དང་པོའི་རྒྱལ་
བ་གསུམ་པ་ལ་ལྷའི་ཁང་བཟང་འོལ་ཁ་སྟག་རྩེ་ནས་ཕུལ་བའི་ཞུ་ཡིག །ཅེས་པ་འདི་བྱ་
བ་ཁྲི་དཔོན་ལ་གནང་བའོ།། །།